Document ID: 31994L0069

31994L0069
L 381/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/69/ЕО НА КОМИСИЯТА
от 19 декември 1994 година
относно двадесет и първо адаптиране към техническия прогрес на Директива 67/548/ЕИО на Съвета за сближаване на законовите, подзаконовите и административните разпоредби относно класификацията, опаковането и етикетирането на опасни вещества
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества (1), последно изменена с Директива 93/101/ЕО на Комисията (2), и по-специално член 28 от нея,
като има предвид, че приложение I към Директива 67/548/ЕИО съдържа списък на опасни вещества, заедно с подробности за класификацията и процедурите по етикетиране по отношение на всяко вещество;
като има предвид, че съвременните научни и технически познания са показали, че списъкът с опасни вещества в това приложение трябва да се адаптира и разшири, по-специално за да включи определен брой комплексни вещества, получени от въглища и петрол; и като има предвид, че в резултат на това е необходимо да се измени предговорът към приложение I, така че да се включат забележки и подробности относно идентификацията и етикетирането на комплексните вещества, получени от въглища и петрол, и съответните препарати;
като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите за премахване на техническите пречки пред търговията с опасни вещества и препарати,
ПРИЕ НАСТОЯЩАТА ДИРЕКТИВА:
Член 1
Приложение I към Директива 67/548/ЕИО се изменя, както следва:
1.
предговорът в приложение I към настоящата директива заменя съответния предговор в приложение I;
2.
вписаните данни в приложение I към настоящата директива заменят съответните вписани данни в приложение I към Директива 67/548/ЕИО;
3.
вписаните данни в приложение II към настоящата директива са включени за пръв път в приложение I към Директива 67/548/ЕИО;
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 септември 1996 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на третия ден след публикуването ѝ в Официален вестник на Европейските общности.
Съставено в Брюксел на 19 декември 1994 година.

Labels: 12
3
15
20